
Lisa 

Taotlusvorm riigieelarvelise toetuse taotlemiseks (ministri otsustuskorras ja konkursi korral)


	1.Taotleja nimi ja registrikood: Taru Ülikool (Registrikood: 74001073)


	2. Taotleja juriidiline aadress: Ülikooli 18, 50090 Tartu


	4. Kontaktandmed (telefon ja e-posti aadress): 
üldine infotelefon 737 5100 (E–R 9.00–17.00); e-posti aadress info@ut.ee


	5. Arvelduskonto number, viitenumber, pank: 
Arvelduskonto EE281010102000234007, SEB Pank AS, Tornimäe 2, 15010 TALLINN


	6. Taotletav summa
150000 EUR (50000 aastas)

	7. Toetuse kasutamise eesmärk: uuringu „Masinõppe ja tehisintellekti prognoosmudelite rakenduspiiride meetodite analüüs kemikaalidest tulenevate terviseriskide hindamiseks“ elluviimine. Uuringu viib läbi Tartu Ülikooli (TÜ) Loodus- ja täppisteaduste valdkonna, keemia instituudi, molekulaartehnoloogia professor Uko Marani juhitav töörühm.

	8. Tegevuse elluviimise periood: 1.01.2026 – 31.12.2028

	9. Tegevuste kirjeldus koos ajagraafikuga (kululiigid peavad ühtima punkti 14 finantseelarvega)

Taotletav kaasfinantseering jaotub kolme aasta peale kululiikide lõikes järgnevalt:

Aasta	2026	2027	2028	Kokku
Tööjõud	35 750	35 750	35 750	107 250
Trükised	1 500	1 500	1 500	4 500
Lähetused	2 750	2 750	2 750	8 250
Üldkulu	10 000	10 000	10 000	30 000
Kokku	50 000	50 000	50 000	150 000

Tegevused lähtuvad Euroopa Liidu riikide vahelise partnerluse - Partnership for the Assessment of Risk from Chemicals (PARC) alamprojektide tegevuskavadest ja iga aasta tegevusi planeeritakse etteantud summade piires, kuna EL rahastus on aasta lõikes fikseeritud (st. eraldatud). 

Tegevused eri projektides ja tööpakkides on planeeritud järgmiselt (tegevuste selgitused on punktis 12):

		Aastad			
Tegevused	2026	2027	2028		
Uuring	x	x	x		
					



	10. Mõõdetav tulemus ja sihtrühm

Uuringu tulemusel valmib kirjalik inglise keelne juhend (tööriist) masinõppe ja tehisintellekti abil loodud prognoosmudelite arendajatele ja kasutajatele, kus antakse praktilisi juhiseid masinõppe ja tehisintellekti abil loodud prognoosmudelite rakenduspiiride käsitlemiseks.

Laiemalt:

Uuringu tulemused aitavad rakendada ML ja AI meetodite abil loodud mudeleid kemikaalide riskihindamise, hõlbustades otsusutusprotsesse ja seejuures vähendades loomkatseid. Uuringu tulemused aitavad täita ka erinevate regulatiivsetele raamistikele vajadusi, mida Euroopa Liidus keskselt haldavad ECHA (nt REACH, BPR, CLP) ja EFSA (nt pestitsiidide reguleeriv raamistik; kosmeetikadirektiiv, farmaatsia lisaainete raamistik) ning mis on vajalikud kõikidele liikmesriikidele, sh. Eesti. Kuna rakenduspiiride hindamine endiselt avatud väljakutse, siis TÜ juhtumiuuring uue 2026 aastal algava tegevuse raames annab praktilisi juhiseid keerukate ML ja AI mudelite rakenduspiiride käsitlemiseks, mis ka on eelduseks nende väljundtulemuste mehhanistlikuks tõlgendamiseks. Kuna regulatiivsed riskide identifitseerimise ja hindamise rakendused arenevad ML ja AI mudelite kasutamise suunas, siis on siseriiklikult oluline omandada sellist oskusteavet ja suurendada koostööd Euroopa Liidus ja ka mujal.



	11. Kas küsitud tegevuse rahastamiseks kasutatakse muud rahastust, sh koostööpartnerid (KOV, omafinantseering jne) või lisatakse omafinantseeringut. Palun loetleda

Kuna antud taotlus on kaasrahastus PARC-i vastavas tööpaki/tegevuse uuringu täitmiseks, siis sellele lisandub veel EL rahastus summas ca 45000 €/aastas ja TÜ omafinantseerinu summas ca 5000 €/aasta, kokku kolmel aastal ca 150000 €.

	12. Mis mõju avaldab tegevus organisatsioonile, ühiskonnale

Taotlus on seotud osalemisega Euroopa Liidu riikide vahelises partnerluses - Partnership for the Assessment of Risk from Chemicals (PARC) - tegevustes. PARC-i eesmärk on arendada kemikaalide järgmise põlvkonna riskihindamist (NGRA next generation risk assessment) inimeste tervise ja keskkonna kaitsmiseks. PARC Toetab Euroopa Liidu kestliku arengu kemikaalistrateegiat, Euroopa rohelise kokkuleppe nullreostuse eesmärki, teeb seda uute andmete, teadmiste, meetodite ja vahendite, oskusteabe ja võrgustike abil. 

Kuna kemikaaliohutuse valdkonda juhivad otsekohalduvad EL määrused, on Eesti aktiivne osalus ELi tasandi kemikaaliohutuse poliitika koostööalgatustes oluline. Kasu PARCi tegevusest on laiapõhjaline ja pikaajaline, kuid põhieesmärk on anda kemikaalide riski hindajatele parimad tööriistad ja oskusteave igapäevase töö tegemiseks. PARCis osalemine toetab Eesti rahvatervise arengukava 2020-2030 eesmärkide osana koostöö suurendamist teadusuuringute ja biomonitooringu vahel, suurendab tõenduspõhisust, kemikaalide tervisemõju hindamise ja vältimist tõhustavate tööriistade loomist, võimaluste loomist tootearenduse ja innovatsiooni jaoks, järelevalve tõhustamist. Töös osaleb Tartu Ülikooli (TÜ) Loodus- ja täppisteaduste valdkonna, keemia instituudi, molekulaartehnoloogia professori Uko Marani juhitav töörühm. Käesolev taotlus on PARC-i tööpakis nr 5 (WP5) osalemiseks (sh. uuringu elluviimiseks), mis tegeleb ohuhindamise uuenduslike meetodite väljatöötamise (sh. arvutusmeetodid, nagu masinõpe ja tehisintellekt), millega täita andmelünkasid ja kuidas neid integreerida inimese haiguse mudelitega (NGRA) ja erinevatesse süsteemidesse. 

Masinõppe ja tehisintellekti (ML ja AI) meetodite abil loodud prognoosmudelite abil on võimalik tuvastada kemikaalide võimalike kahjulike mõjusid inimese tervisele ja keskkonnale. Nende mudelite rakendamisel kemikaalide riskihindamisel on oluline hinnata, et uuritav kemikaal oleks mudeli rakenduspiirides (nt OECD (Q)SAR Assessment Framework raames). Antud projekti keskseks uurimisprobleemiks ongi juhtumiuuring, mille eesmärgiks on testida erinevaid meetodeid ning välja pakkuda paremaid lahendusi ML ja AI prognoos mudelite rakenduspiiride hindamiseks



	13. Kas nimetatud tegevused jätkuvad peale kirjeldatud elluviimise perioodi (ei pea täitma, kui on asja soetamine)

TÜ töörühm jätkab teadustöö tasemel tegevustega, kuna valdkond on pidevas arengus. On võimalus, et PARC saab jätkuprojekti, või siis rohkem kui ühe jätkuprojekti.



	
14. Finantseelarve. Võib Excelis eraldi esitada ja kululiikide kaupa detailsemalt lahti kirjutada. Kululiigid on näitlikud ja neid võib muuta vastavalt tegevuse omapärale.


	Kululiigid taotletava summa osas
	Kogus
	Ühiku hind
	Summa kokku

	1. Tööjõukulu
	
	
	107 250

	2. Trükiste avaldamisega seotud kulu
	
	
	4 500

	3. Lähetus- ja koolituskulud 
(lähetusega seotud transpordi, majutuse ja osavõtutasu)
	
	
	8 250

	4. Asutuse üldkululõiv (Adminkulu), 20% lepingu kogumaksumusest
	
	
	30 000

	Kulud kokku:
	 
	 
	150 000





Kinnitused riigieelarvelise toetuse taotluse juurde

Käesolevaga kinnitan taotlejana, et:
· ei ole saanud sama kulu hüvitamiseks toetust teistelt finantseerijatelt;
· ei ole varem saadud toetuste kohta aruande esitamise võlgnevust;
· ei ole tähtajaks tagastamata toetuse jääki ega maksmata tagasinõuet;
· ei ole ministeeriumi ega selle hallatava asutuse ametnik (töötaja) ega nendega seotud isik; 
· meie suhtes ei ole algatatud pankrotimenetlust ega sundlikvideerimist ning puuduvad maksuvõlad; 
· toetuse saamisel eraldatud toetust kasutatakse sihipäraselt ja otstarbekalt taotluses sätestatud eesmärkide täitmiseks;
· tegevuste kavandamisel ja elluviimisel kasutatakse keskkonnahoidlikke lahendusi.




Taotleja esindaja nimi 

Siret Rutiku

(allkirjastatud digitaalselt)                                                     
